IS U TESTAMENT OP DATUM? | Strachan & Crouse
← FRINGE BENEFITS PROVIDED TO EMPLOYEES
BUYING OUT SHAREHOLDERS →
Ons vra en beantwoord 'n paar basiese vrae ten opsigte van die opstel van 'n Testament.
V: Wie behoort 'n Testament te hê?
A: Alle persone 16 jaar en ouer wat bates besit en wat bekwaam is om hul aksies te kan verstaan.
V: Wie mag nie teken as 'n getuie op jou Testament nie?
A: 'n Begunstigde, genomineerde Eksekuteur en 'n genomineerde Trustee en/of hulle gades.
A: Die Testament moet in die teenwoordigheid van twee getuies geteken word wat ook in die teenwoordigheid van mekaar teken. Slegs persone 14 jaar en ouer kwalifiseer om as getuies te teken.
V: Wie stel ek aan as Eksekuteur?
A: 'n Eksekuteur moet al jou bates invorder en verseker dat alle skulde vereffen is. Enigiemand kan aangestel word as Eksekuteur maar dit moet in gedagte gehou word dat om 'n boedel te beredder is 'n gespesialiseerde veld en om as Eksekuteur te dien is 'n groot posisie van vertroue wat beklee word.
A: Die maksimum vergoeding waarop 'n Eksekuteur geregtig is word deur Wetgewing vasgestel en beloop tans 3.5% van u totale bruto boedelwaarde. Eksekuteursvergoeding behoort egter onderhandel te word met die persoon wat as Eksekuteur van u Testament benoem word.
V: Waar stoor ek my testament?
A: Jou oorspronklike testament moet veilig bewaar word. Dit word aanbeveel dat die Testament in tweevoud onderteken moet word en beide kopieë afsonderlik gestoor moet word vir veilige bewaring. Een oorspronklike kopie kan by die huis gestoor word en die ander oorsrponklike duplikaat moet verkieslik by die firma gestoor word wat sal dien as Eksekuteur.